paragraph_text: Nakon ulaska austrougarskih postrojbi, na području Čengić Vile I nalazio se takozvani Egzercir, vojno vježbalište, koje je po okončanju Prvog svjetskog rata korišteno kao alternativni stadion. Moderna Čengić Vila I je visoko urbanizirana cjelina, s brojnim kulturnim, športskim i obrazovnim sadržajima. Uprava mjesne zajednice mnogo energije ulaže u razvitak infrastrukture, te u ozelenjivanje slobodnih površina.